
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A   NR. 27
                                                           din 28 februarie 2019
pentru modificarea art. 4 din Anexa nr. 7 la Hotărârea Consiliului Local Sighişoara nr. 267/20.12.2018 privind stabilirea impozitelor şi taxelor locale pentru anul  2019

           Consiliul Local al Municipiului Sighişoara, întrunit în ședință ordinară,
           Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.451/18.01.2019, în baza prevederilor art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la prevederile art. 45 alin. (6) din Legea nr. 215/2001 privind administraţia publică locală, republicată, cu modificările şi completările ulterioare;

  Având în vedere prevederile Hotărârii Consiliului Local Sighişoara nr. 267/20.12.2018 privind stabilirea impozitelor şi taxelor locale pentru anul 2019;
  Ţinând cont de prevederile art. 484 din Legea nr. 227/2015 privind Codul fiscal, cu modificările și completările ulterioare şi de cele ale art. 30 din Legea nr. 273/2006 privind finanţele publice locale, cu modificările şi completările ulterioare; 
  Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

  Luând în considerare prevederile art. 21 din O.G. nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările şi completările ulterioare, precum și cele ale art. 11 alin. (1) din Ordonanţa de Urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare; 

  Văzând prevederile art. 7 alin. (13) din Legea nr. 52/2003 privind transparenţa decizională în administraţia publică, republicată;

Ținând cont de prevederile H.G. nr. 387/2005 privind aprobarea bazei de calcul pentru stabilirea taxelor privind furnizarea datelor din Registrul permanent de evidenţă a populaţiei și a avizului Ministerului Finanțelor Publice cu nr. 4763601/15.01.2014;
Având în vedere adresa cu nr. 696/18.01.2019 a Direcției Județene de Evidență a Persoanelor Mureș, înregistrată la Instituția Prefectului – Județul Mureș cu nr. 919/18.01.2019 cu privire la cuantumul taxei speciale în domeniul furnizării datelor cu caracter personal, reglementată prin Hotărârea Consiliului Local Sighişoara nr. 267/20.12.2018 privind stabilirea impozitelor şi taxelor locale pentru anul 2019, dar și adresa Instituției Prefectului – Județul Mureș cu nr. 919/SVI/23.01.2019 Dosar 11, înregistrată la Municipiul Sighișoara cu nr. 2.414/29.01.2019, prin care se solicită a se proceda la intrarea în legalitate, respectiv la modificarea actului administrativ, Hotărârea Consiliului Local Sighişoara nr. 267/20.12.2018 privind stabilirea impozitelor şi taxelor locale pentru anul 2019, mai exact a art. 4 din anexa nr. 7 a acesteia, în cuprinsul căreia a fost stabilită o taxă specială pentru furnizarea de date cu caracter personal din Registrul Naţional de Evidenţă a Persoanelor în cuantum de 5,00 lei/persoană verificată în sistemul informatic, în loc de 2,50 lei/persoana verificată potrivit H.G. nr. 387/2005 privind aprobarea bazei de calcul pentru stabilirea taxelor privind furnizarea datelor din Registrul permanent de evidenţă a populaţiei, dar și a cuantumului acesteia avizat de Ministerul Finanțelor Publice, potrivit avizului emis în acest sens având nr. 4763601/15.01.2014;
Având în vedere Raportul de specialitate cu nr. 46.188/18.01.2019 al Serviciului Public Comunitar Local de Evidenţă a Persoanelor din cadrul Municipiului Sighişoara, înregistrat la Municipiul Sighișoara cu nr. 1.450/18.01.2019, prin care se propune modificarea art. 4 din Anexa nr. 7 la Hotărârea Consiliului Local Sighişoara nr. 267/20.12.2018 privind stabilirea impozitelor şi taxelor locale pentru anul 2019, în conformitate cu prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 27, art. 36 alin. (2) lit. b) şi alin. (4) lit. c) coroborat cu prevederile art. 45 alin. (2) lit. c) şi a art. 115 alin. (1) lit. b) din Legea nr. 215/2001 a administraţiei publice locale, republicată, cu modificările şi completările ulterioare,

H O T Ă R Ă Ş T E:



Art. I. Se aprobă modificarea art. 4 din Anexa nr. 7 la Hotărârea Consiliului Local Sighişoara nr. 267/20.12.2018 privind stabilirea impozitelor şi taxelor locale pentru anul 2019, care va avea următorul cuprins:



„Art.4. Taxa specială pentru furnizarea datelor cu caracter personal din Registrul Național de Evidența Persoanelor este de 2,50 lei/informație/persoană verificată în sistem informatic.”.

Art. II. Celelalte prevederi ale Hotărârii Consiliului Local Sighișoara nr. 267/20.12.2018 privind stabilirea impozitelor şi taxelor locale pentru anul 2019, rămân neschimbate.

Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Public Comunitar Local de Evidenţă a Persoanelor din Municipiul Sighişoara. 

Art. IV. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Public Comunitar Local de Evidenţă a Persoanelor Sighișoara;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Impozite și Taxe.
  10 ex.
  B.A. 
